text: 24 kanonslag fundet hos 29-årig mand - solgte på Facebook
  29 december 2015 kl. 19.57
  I Over Jerstal ved Vojens er der ved ransagning tirsdag aften fundet 24 kanonslag hos en 29-årig mand.
  Politiet ransagede tirsdag aften en 29-årigs hjem og fandt 24 ulovlige kanonslag.
  Syd- og Sønderjyllands Politi havde fået nogle anonyme tip om, at den 29-årige solgte kanonslag på Facebook.
  - For ikke at han nåede at skaffe kanonslagene af vejen og for, at ingen andre skulle få fingrene i klemme, besøgte vi ham straks, fortæller vagtchef Claus Skovgaard til TV SYD.
  Mandens hjem i Over Jerstal ved Vojens blev ransaget, og nu er han sigtet for overtrædelse af fyrværkeriloven og kan se frem til en klækkelig bøde.
  I Over Jerstal blev der ved ransagning i aften fundet 24 kanonslag hos en 29-årig mand. Det er en overtrædelse af fyrværkeriloven. #politidk
  
  